คําสั่งสํานักงานตรวจคนเข้าเมืองที่ 304/2551เรื่อง การมอบอํานาจในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราว------------------------------------- ตามที่ได้มีคําสั่งสํานักงานตํารวจแห่งชาติ ที่ 543/2549 ลงวันที่ 15 สิงหาคม พ.ศ. 2549 มอบอํานาจให้ผู้บัญชาการสํานักงานตรวจคนเข้าเมือง ทําการแทนผู้บัญชาการตํารวจแห่งชาติตามพระราชบัญญัติคนเข้าเมือง พ.ศ. 2522 และสํานักงานตรวจคนเข้าเมือง ได้มีคําสั่งที่ 227/2549 ลงวันที่ 8 กันยายน พ.ศ. 2549 โดยความเห็นชอบของผู้บัญชาการตํารวจแห่งชาติ มอบอํานาจให้พนักงานเจ้าหน้าที่ตรวจคนเข้าเมืองพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราวไว้แล้ว นั้น อาศัยอํานาจตามความในมาตรา 35 แห่งพระราชบัญญัติคนเข้าเมือง พ.ศ. 2522 มาตรา 74 แห่งพระราชบัญญัติตํารวจแห่งชาติ พ.ศ. 2547 และระเบียบสํานักงานตํารวจแห่งชาติว่าด้วยการกําหนดอํานาจหน้าที่ของส่วนราชการในสํานักงานตํารวจแห่งชาติ พ.ศ. 2548 ลงวันที่ 30 มิถุนายน พ.ศ. 2548 ประกอบกับความเห็นชอบของผู้บัญชาการตํารวจแห่งชาติ ผู้บัญชาการสํานักงานตรวจคนเข้าเมือง จึงออกคําสั่งไว้ ดังต่อไปนี้ข้อ ๑ ให้ยกเลิกคําสั่งสํานักงานตรวจคนเข้าเมือง ที่ 227/2549 ลงวันที่ 8 กันยายน พ.ศ. 2549 เรื่อง การมอบอํานาจในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราว บรรดาคําสั่ง ระเบียบ ประกาศ มติ บันทึกสั่ง และหนังสือใด ซึ่งขัดหรือแย้งกับคําสั่งนี้ ให้ใช้คําสั่งนี้แทนข้อ ๒ ในคําสั่งนี้ 2.1 "พนักงานเจ้าหน้าที่" หมายความว่า พนักงานเจ้าหน้าที่ตามพระราชบัญญัติคนเข้าเมือง พ.ศ. 2522 ในสังกัดสํานักงานตรวจคนเข้าเมือง 2.2 "ผู้รับมอบอํานาจ" หมายความว่า พนักงานเจ้าหน้าที่ซึ่งผู้บัญชาการตํารวจแห่งชาติ มอบหมายให้มีอํานาจอนุญาตให้คนต่างด้าวอยู่ในราชอาณาจักรเป็นการชั่วคราวตามมาตรา 35 แห่งพระราชบัญญัติคนเข้าเมือง พ.ศ. 2522ข้อ ๓ ในการพิจารณาให้คนต่างด้าวอยู่ต่อในราชอาณาจักรเป็นการชั่วคราว ตามคําสั่งสํานักงานตํารวจแห่งชาติ ที่ 543/2549 ลงวันที่ 15 สิงหาคม พ.ศ. 2549 เรื่อง การมอบอํานาจตามพระราชบัญญัติคนเข้าเมือง พ.ศ. 2522 ข้อ 4 และข้อ 5 นั้น ให้เป็นอํานาจของพนักงานเจ้าหน้าที่ตรวจคนเข้าเมือง ตามตารางแนบท้ายคําสั่งนี้ข้อ ๔ ในการพิจารณาตามข้อ 3 นั้น ให้พนักงานเจ้าหน้าที่ผู้รับมอบอํานาจปฏิบัติตามหลักเกณฑ์ วิธีการ และเงื่อนไขที่กําหนดในคําสั่งสํานักงานตํารวจแห่งชาติ ที่ 777/2551 ลงวันที่ 25 พฤศจิกายน พ.ศ. 2551 เรื่อง หลักเกณฑ์และเงื่อนไขในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราว คําสั่งสํานักงานตํารวจแห่งชาติ ที่ 607/2549 ลงวันที่ 8 กันยายน พ.ศ. 2549 เรื่อง หลักเกณฑ์และเงื่อนไขในการพิจารณากรณีคนต่างด้าวซึ่งอยู่ในฐานะตามมาตรา 15 แห่งพระราชบัญญัติคนเข้าเมือง พ.ศ. 2522 ขออนุญาตอยู่ในราชอาณาจักรเป็นการชั่วคราว และคําสั่งอื่นที่เกี่ยวข้องกับการพิจารณาอนุญาตให้คนต่างด้าวอยู่ในราชอาณาจักรเป็นการชั่วคราว เมื่อได้อนุญาตแล้ว หากเกินกําหนดระยะเวลาตามมาตรา 35 (1) (2) (3) (4) (5) และ (6) แห่งพระราชบัญญัติคนเข้าเมือง พ.ศ. 2522 ให้รายงานต่อคณะกรรมการพิจารณาคนเข้าเมืองเพื่อทราบพร้อมด้วยเหตุผลภายในเจ็ดวันนับแต่วันอนุญาตให้คนต่างด้าวอยู่ต่อในราชอาณาจักรเป็นการชั่วคราวข้อ ๕ เพื่อรักษาประโยชน์ของทางราชการ หรือการระงับความเสียหายที่อาจเกิดขึ้นจากการใช้อํานาจของผู้รับมอบอํานาจตามข้อ 3 จึงให้ผู้บังคับบัญชาตําแหน่งตั้งแต่รองผู้บัญชาการลงไป มีหน้าที่แนะนํา กํากับ และติดตามการปฏิบัติราชการของผู้รับมอบอํานาจดังกล่าว และในกรณีที่เห็นว่าผู้รับมอบอํานาจ ปฏิบัติราชการในเรื่องใดโดยไม่สมควร ให้รายงานผู้บัญชาการตํารวจแห่งชาติ เพื่อโปรดพิจารณาแก้ไขการปฏิบัติราชการของผู้รับมอบอํานาจนั้น ทั้งนี้ ตั้งแต่วันที่ 25 พฤศจิกายน พ.ศ. 2551 เป็นต้นไปผู้มีอํานาจลงนาม - สั่ง ณ วันที่ 3 ธันวาคม พ.ศ. 2551 พลตํารวจโท ชัชวาลย์ สุขสมจิตร์ผู้บัญชาการสํานักงานตรวจคนเข้าเมือง